OzLabs/hebrew-wiki-articles huggingface dataset:
איבון בישופ

איבון מיליסנט מהאלה בישופ (אנגלית: Yvonne Millicent Mahala Bishop) (1925–2015) הייתה סטטיסטיקאית אמריקנית. היא נודעה בזכות הספר הקלאסי שכתבה על ניתוח רב משתני של נתונים קטגוריים (בשיתוף פעולה עם סטיב פיינברג ופול הולנד), וכן בזכות מחקריה על האפקטים הבריאותיים של חומרי הרדמה וכן של זיהום אוויר.

==קריירה==
לא נותר מידע רב על תחילת דרכה של בישופ במדע. היא קיבלה תואר דוקטור מאוניברסיטת הארווארד ב-1967. עבודת הדוקטורט שלה עסקה בניתוח לוחות שכיחות רב ממדיים, בהדרכתו של פרדריק מוסטלר. בזמן לימודיה הייתה מעורבת גם במחקר על האפקטים הבריאותיים של חומרי הרדמה, ולצורך זה שהתה זמן מה בסטנפורד.

לאחר סיום לימודי הדוקטורט היא עבדה במכון לחקר הסרטן בילדים, וכן הייתה חברת הסגל האקדמי של בית הספר לבריאות הציבור של אוניברסיטת הרווארד, שם היא הובילה מחקר רב השפעה שבדק את ההשפעה של זיהום האוויר על בריאות הציבור. במהלך עבודתה שם הניחה את היסודות של תאוריית המודלים הלוג-ליניאריים לניתוח משתנים איכותיים. ב-1982 עברה לוושינגטון שם עבדה במשרד האנרגיה של ארצות הברית.

בישופ נבחרה לעמיתה של האיגוד האמריקני לסטטיסטיקה בשנת 1975.

== קישורים חיצוניים ==

<div class="mw-content-ltr">
* [http://www.legacy.com/obituaries/washingtonpost/obituary.aspx?pid=175019611 Dr. Yvonne M. Bishop]", Paid death notices, The Washington Post, 2015-06-06"
* [https://www.jstor.org/stable/3150541?seq=1#page_scan_tab_contents Reviewed Work: Discrete Multivariate Analysis: Theory and Practice] by Y. M. M. Bishop, S. E. Fienberg, P. W. Holland Review by: Shelby J. Haberman The Annals of Statistics Vol. 4, No. 4 (Jul., 1976), pp. 817-820
</div>

קטגוריה:סטטיסטיקאיות אמריקאיות
קטגוריה:בעלות תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-2015
קטגוריה:אמריקאים שנפטרו ב-2015
רכס רובי (הרי ואלהאלה)

רכס רובי (באנגלית: Ruby Range) הוא רכס הרים המהווה תת-רכס של רכסי ואלהאלה בהרי סלקרק שבהרי קולומביה, בדרום-מזרח פרובינציית קולומביה הבריטית שבקנדה.

שטחו של הרכס 513 קמ"ר, והוא ממוקם בקצהו הצפוני של אגם סלוקאן.

==קישורים חיצוניים==
* [https://apps.gov.bc.ca/pub/bcgnws/names/25201.html רכס רובי] באתר ממשלת קולומביה הבריטית
* [http://www.summitsearch.org/places/ruby-range רכס רובי] באתר summitsearch

==הערות שוליים==

רובי
רובי
אמיין (כדורגל)

מועדון הספורט אמיין (בצרפתית: Amiens Sporting Club), או בקיצור אמיין (בצרפתית: Amiens SC), הוא מועדון כדורגל צרפתי מהעיר אמיין שבמחוז או-דה-פראנס. המועדון הוקם בשנת 1901 וכיום משחק בלייגת המשנה הצרפתית. המועדון משחק את משחקיו הביתיים באצטדיון דה לה ליקורן שבעיר, המכיל 12,097 מושבים.

המועדון מעולם לא זכה בתואר משמעותי. בשנת 2017 העפיל המועדון לראשונה אל הליג 1, לאחר 116 שנים בליגות הנמוכות. את העונה סיימה הקבוצה במקום ה-13.

==היסטוריה==
מועדון אמיין אתלטיק (בצרפתית: Amiens Athlétic Club) הוקם בשנת 1901 על ידי קבוצת שחקנים מאיגוד du Lycée d'Amiens, אלופי נערים בצרפת בשנים 1902, 1903 ו-1904. אמיין אתלטיק ריסקה את יריבתה הראשונה, "סן-קנטן" 13–0, כמה חודשים לאחר שנוסדה. באפריל 1902 הוקם ה- "ועידת פיקרדי של ה-USFSA" (בצרפתית: "Comité de Picardie de l'USFSA"), פדרציית ספורט מקומית צרפתית תחת ארגון העל "USFSA" (ארגון שפיקח על ענפי ספורט שונים בצרפת), על ידי נשיא אמיין אתלטיק אנרי פרדריק פטי. אמיין אתלטיק שלטה בליגת הכדורגל של מחוז פיקרדי של ארגון ה-USFSA במשך 12 העונות הראשונות של הליגה. בשנת 1909, המועדון חנך מגרש חדש ב"פארק הנרי דאוסי", שאיפשר הגעה של מעל ל-1,000 אוהדים.

בשנת 1933 המועדון פתח את קבוצתו המקצוענית הראשונה, שהפסיקה את פעילותה מאוחר יותר בשנת 1952, ולאחר מכן חזר להיות מועדון מקצועני שוב בשנת 1993. מאז שהוקם בשם מועדון אמיין אתלטיק שינה המועדון את שמו פעמיים: בשנת 1961, למועדון הספורט של אמיין (בצרפתית: Sporting Club d'Amiens), ובשנת 1989 שינה לשמו הנוכחי מועדון הספורט אמיין (בצרפתית: Amiens Sporting Club). אמיין שיחקה בליג 2 בין השנים 2001 עד 2009.

הקבוצה חזרה לשחק בליגה השנייה בכדורגל הצרפתי בעונת 2016/2017, לאחר שעונה קודם לכן סיימה במקום השלישי בליגה השלישית. עונתה הראשונה לאחר החזרה לליג 2 הייתה העונה המוצלחת ביותר בתולדות הקבוצה, מכיוון שסיימה את העונה כסגנית הליגה והעפילה ישירות לליג 1 בפעם הראשונה בתולדותיה. זו הייתה גם העפלה דרמטית, אמיין זכתה בהעפלה האוטומטית בעזרת שער ניצחון מאוחר במחזור האחרון נגד סטאד ריימס. העונה הראשונה של אמיין בליג 1 הסתיימה בהישארות כשסיימה במקום ה-13 בטבלה.

בעונת 2018/2019 סיימה אמיין במקום ה-15 בטבלה והבטיחה את הישרדותה בליגה לאחר ניצחון 2–1 על גנגאן שכבר ירדה לליגה השנייה.

למרות זאת, במהלך עונת 2019/2020 כשעוד נותרו 10 משחקים לעונה, אמיין הייתה במקום ה-19, לאחר שהתחילה את העונה בצורה די טובה אך בהמשך התדרדרה, שהיא מפגרת ב-4 נקודות מאחורי נים. מנהלת הליגות הצרפתית (ה-LFP) השעתה את ליג 1 וליג 2 ללא הגבלת זמן בעקבות מגפת הקורונה, וב-30 באפריל 2020, החליטה להעניק את תואר האליפות לפריז סן-ז'רמן וכן שתי הקבוצות שבתחתית הטבלה, אמיין וטולוז ירדו אוטומטית לליג 2.

==הישגים==
*הגביע הצרפתי
**סגנות (1): 2001.
*הליגה הצרפתית השלישית בכדורגל
**זכייה (1): 1977/1978

== קישורים חיצוניים ==

* 

==הערות שוליים==

קטגוריה:קבוצות כדורגל צרפתיות
קטגוריה:או-דה-פראנס: ספורט
קטגוריה:קבוצות כדורגל שהוקמו ב-1901
קטגוריה:1901 בצרפת
רכס רובי (מונטנה)

רכס רובי (באנגלית: Ruby Range) הוא רכס הרים במדינת מונטנה שבארצות הברית. 

==גאוגרפיה==
הרכס ממוקם במחוזות ביוורהד ומדיסון שבמונטונה, מזרחית לעיירה דילון, ודרום מערבית לעיירה שרידן.

שיא גובהו של הרכס מתנשא לגובה של 2,862 מטרים מעל פני הים (בחלקו הצפון מזרחי של הרכס). 

כיוון הרכס צפון מזרח - דרום מערב, ואורכו 42.7 קילומטים. 

צפונית מערבית לרכס נמצא נהר ביוורהד, ומדרום מזרח לרכס נמצא נהר רובי. 

מרבית שטח הרכס נמצא בבעלות לשכת ניהול הקרקעות של ארצות הברית (Bureau of Land Management). 

הרכסים יבשים, והמעיינות ברכס מועטים. למרות זאת הרכסים מכוסים יערות של אשוח דאגלס, אורן מפותל ואשוחית מצויה. חיות הבר ברכס הם איילים קנדיים, איילים פרדיים שחורי זנב, ושכווי היערות.

==שם הרכס==
שם הרכס ניתן לו רשמית בשנת 1964.
== קישורים חיצוניים ==
* [https://geonames.usgs.gov/apex/f?p=gnispq:3:0::NO::P3_FID:775996 רכס רובי] באתר הסקר הגאולוגי של ארצות הברית
* [https://www.topozone.com/montana/madison-mt/range/ruby-range-2/ מפה טופוגרפית של רכס רובי]

==הערות שוליים==

רובי
Hvala, Ne

!Hvala, Ne (בעברית: תודה, לא) הוא השיר שייצג את סלובניה באירוויזיון 2018 שנערך בליסבון, פורטוגל. השיר בוצע על ידי הזמרת לאה סירק. הוא הולחן ונכתב על ידיה בעזרת טומי דה-קלארק. השיר נבחר ב-24 בפברואר 2018 בתחרות "EMA 2018" ששודרה בערוץ רשת השידור "Radiotelevizija Slovenija" והייתה תחרות הקדם-אירוויזיון הסלובנית.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי סלובניה באירוויזיון
קטגוריה:שירים בסלובנית
Goodbye (שיר של בני האדם)

Goodbye (בעברית: להתראות) הוא השיר שייצג את רומניה באירוויזיון 2018 שהתקיים בליסבון, פורטוגל. השיר בוצע על ידי להקת בני האדם. הוא הולחן ונכתב על ידי פריסטור אלין נגואה, מיהאי אלכסנדרו מתאי ואלנה כריסטינה מארקאו. השיר נבחר ב-25 בפברואר 2018 בתחרות "סלקציה נציונלה 2018" ששודרה בערוץ רסלשת השידור "Romanian Television" והיוותה את תחרות הקדם-אירוויזיון הרומנית.

== קישורים חיצוניים ==

== הערות שוליים ==

קטגוריה:שירי אירוויזיון 2018
קטגוריה:שירי רומניה באירוויזיון
קטגוריה:שירים באנגלית
קטגוריה:סינגלים מ-2018
סיפורים מן האגף הנסתר

סיפורים מן האגף הנסתר (בהולנדית: Verhalen rondom het Achterhuis) הוא אוסף סיפורים קצרים אשר נכתבו בידי אנה פרנק, בתקופה שבה כתבה את יומנה המפורסם.

==מבנה הספר==
במהלך השואה כאשר הסתתרו אנה פרנק ובני משפחתה מאימת הנאצים ב"אגף הנסתר" של סניף חברת אופקטה באמסטרדם, כתבה אנה פרנק במקביל ליומנה גם סיפורים קצרים שונים, אף הם בשפה ההולנדית. הסיפורים נכתבו בסגנון שונה מיומנה, משום שאת היומן שמרה אנה לעצמה, ולא הניחה לאיש לקרוא בו, בעוד שאת הסיפורים היא הקריאה בפני משפחתה, ואף שקלה לנסות ולפרסם אותם בכתב-עת. 

לאחר שנעצרה עם משפחתה ב-1944, אספה מיפ חיס את הסיפורים יחד עם שאר דפי היומן, והעבירה אותם לאביה אוטו פרנק. ב-1949 כשנתיים לאחר שהיומן יצא לאור, פרסם אוטו פרנק גם את הסיפורים וכן רומן לא גמור בשם "חייה של קדי" שאנה הייתה באמצע כתיבתו, בספר תחת השם "סיפורים מהאגף הנסתר". 

מהדורה מורחבת של הספר פורסמה ב-1960. מהדורה נוספת ו"שלמה" יצאה לאור בשנת 1982. כתבים אלו פורסמו שוב ביחד עם הגרסה המלאה והמוערת של היומן בשנת 2003. המהדורה האחרונה בשפה האנגלית יצאה לאור בשנת 2010.

ב-1975 תורגם הספר לעברית בידי מרים ילן-שטקליס, ויצא לאור בהוצאת יבנה. המהדורה העברית כוללת שבעה סיפורים, וכן שני מאמרים קצרים בשבח המידות הטובות שנכתבו בידי אנה פרנק. ב-1988 פורסמה גרסה עברית מורחבת יותר בידי ילן-שטקליס.

==קישורים חיצוניים==
* [https://simania.co.il/bookdetails.php?item_id=6841 ספורים מן האגף הנסתר] באתר סימניה
*
* 

==הערות שוליים==

קטגוריה:אנה פרנק
קטגוריה:ספרות הולנדית
טרמפלינג

טרמפלינג ב[[רגליים יחפות.]]
טרמפלינג (מאנגלית: Trampling; בעברית: "רמיסה", "דריסה" או "דריכה") היא פעולה של הליכה על משהו או מישהו בכוונה לגרום לו נזק או כאב.

== כפעילות מינית ==
השימוש במונח "טרמפלינג" בדרך כלל מתייחס לפעילות המינית הכרוכה ברמיסה תחת רגליו של אדם או רגליהם של כמה אנשים במטרה ליצור גירוי מיני לאדם הנרמס. 

מאחר שטרמפלינג יכול לשמש לייצור כאב, הפטיש המתייחס לנושא עבור חלק מהאנשים קשור קשר ישיר לתחום הסאדו-מזוכיזם.

פטיש דומה לטרמפלינג הרגיל הוא אדם המדמיין את עצמו כאילו הוא בגודל זעיר מתחת לרגלי אדם אחר בגודל רגיל, או שהאדם מדמיין שהוא בגודל רגיל, אך הוא נרמס על ידי אדם ענק. פטיש זה ידוע בשם "פטיש הענקיות" או מקרופיליה . אולם פטיש זה לא דומה באופן מלא לטרמפלינג ולא מזוהה איתו.

הצורה הנפוצה ביותר של טרמפלינג נעשית על ידי אישה "שולטת" שמתהלכת על כנוע גברי, ויש המקשרים אותו לעיתים לתחום הפטיש לכפות רגליים. ביצוע הטרמפלינג נעשה בעיקר על ידי כך שמבצעת הטרמפלינג מתהלכת על מי שמתחתיה, מקפצת עליו או רוקעת בחוזקה על גבו של הכנוע, על החזה, על הבטן, על איבר המין, על הפנים ובמקרים נדירים, גם על הצוואר שלו.

== ראו גם ==
* קראש פטיש
* פטיש לכפות רגליים

== קישורים חיצוניים ==

* "[http://10tv.nana10.co.il/Article/?ArticleID=579724 אחוות הטבעת והקולר]", באתר ערוץ עשר

קטגוריה:BDSM
קטגוריה:פטישיזם מיני
קטגוריה:פטיש לכפות רגליים
קטגוריה:אקטים מיניים
רוברט היבנר

רוברט היבנר (בגרמנית: Robert Hübner ;נולד ב-6 בנובמבר 1948 בקולן) הוא שחמטאי גרמני בדרגת רב אמן. היה אלוף גרמניה בשחמט מספר פעמים (בפעם הראשונה בגיל 19), התחרה באליפות העולם בשחמט.

==ביוגרפיה==
רוברט היבנר החל לשחק בגיל 9. בשנת 1967 הוא זכה באליפות גרמניה. בשנת 1969 הוענק לו תואר אמן בינלאומי ובשנת 1971 רב-אמן.

רוברט היבנר העפיל מספר פעמים לפלייאוף של אליפות העולם:

בשנת 1971 הוא השתתף ברבע הגמר נגד ויקטור קורצ'נוי, אך כאשר פיגר בנקודה בודדת לאחר 10 משחקים הפסיק את הדו-קרב.

בשנת 1980 הוא הודח בגמר על ידי קורצ'נוי.

בשנת 1983 הוא השתתף ברבע הגמר נגד וסילי סמיסלוב. לאחר 10 משחקים התוצאה הייתה תיקו. גם 4 משחקים נוספים לא שינו את התוצאה. סמיסלוב ניצח בהטלת מטבע.

בסוף שנות ה-70 ותחילת שנות ה-80 של המאה ה-20 ניצח היבנר בתחרויות רבות והיה בין השחמטאים החזקים בעולם.

בתחילת המאה ה-21 הוא המשיך להשתתף בתחרויות, אך לא היה יכול להקדיש לנושא זמן רב בגלל העיסוק באגיפטולוגיה.

על תרומתו לקידום הספורט בגרמניה, העניק לו נשיא גרמניה את עלה הדפנה הכסוף.

== רוברט היבנר במשחקי אולימפיאדת השחמט ==
בין השנים 1968 ל-2000 השתתף רוברט היבנר ב-11 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1968|| עת ||גרמניה|| ||8 מ-12||5+ 6= 1-||66.7|| 5 קבוצתי, 8 אישי
|-
| 1972||1 ||גרמניה|| 2590||15 מ-18||12+ 6= 0-||89.3|| 5 קבוצתי, 1 אישי
|-
| 1978||1 ||גרמניה|| 2595||8 מ-13||4+ 8= 1-||61.5|| 4 קבוצתי, 14 אישי
|-
| 1982||1 ||גרמניה|| 2630||7.5 מ-12||5+ 5= 2-||62.5|| 15 קבוצתי, 18 אישי
|-
| 1984||1 ||גרמניה|| 2610||6 מ-9||4+ 4= 1-||66.7|| 6 קבוצתי, 9 אישי
|-
| 1990||1 ||גרמניה|| 2585||7 מ-10||4+ 6= 0-||70.0|| 9 קבוצתי, 1 אישי
|-
| 1992||1 ||גרמניה|| 2615||3.5 מ-8||1+ 5= 2-||43.8|| 13 קבוצתי
|-
| 1994||2 ||גרמניה|| 2605||7 מ-11||3+ 8= 0-||63.6|| 16 קבוצתי, 20 אישי
|-
| 1996||2 ||גרמניה|| 2595||6.5 מ-10||3+ 7= 0-||65.0|| 10 קבוצתי, 10 אישי
|-
| 1998||4 ||גרמניה|| 2585||5.5 מ-8||4+ 3= 1-||68.8|| 6 קבוצתי, 8 אישי
|-
| 2000||2 ||גרמניה|| 2606||6.5 מ-11||3+ 7= 1-||59.1|| 2 קבוצתי, 27 אישי
|}

==קישורים חיצוניים==

* [http://ratings.fide.com/card.phtml?event=4600010 כרטיס באתר פיד"ה] 

==הערות שוליים==

קטגוריה:רבי-אמנים
קטגוריה:אגיפטולוגים
קטגוריה:אלופי גרמניה בשחמט
קטגוריה:בוגרי אוניברסיטת קלן
קטגוריה:גרמנים שנולדו ב-1948
גיבורי טלמרק

גיבורי טלמרק (באנגלית: The Heroes of Telemark) הוא סרט מלחמה בריטי משנת 1965 בבימויו של אנתוני מאן עם קירק דגלאס, ריצ'רד האריס ומייקל רדגרייב בתפקידים הראשיים.

התסריט מבוסס על הרומן "מגלשים נגד האטום" של קנוט הוקליד , מלוחמי המחתרת הנורווגית במלחמת העולם השנייה, שהשתתף בפעולות חבלה בתעשיית המים הכבדים בנורווגיה, שהיו נחוצים לפרויקט הגרעין של גרמניה הנאצית. בסרט הוא מופיע בשם קנוט סטראוד.

חברת Norsk Hydro בנתה בשנת 1934 בית חרושת להפקת מימן בעיירה Rjukan במחוז טלמרק. במקור הוקם המפעל למטרות דישון, והפיק מים כבדים כתוצר לוואי בתהליך. מסיבה זו נתפס המפעל בידי הנאצים בשנת 1941.

הממונה על המפעל היה יוזף טרבובן, גרמני נאצי והקומיסר הנאצי של נורווגיה.

==תקציר העלילה==
יוזף טרבובן, הרייכסקומיסר של נורווגיה (אריק פורטר), מגיע למפעל המייצר מים כבדים במחוז טלמרק ומודיע למהנדס הראשי נילסן כי עליו להגביר במהירות את ייצור המים הכבדים עבור גרמניה וכי כל חבלה בייצור תגרום להוצאות להורג. הוא מוסר לנילסן את תוכניות המפעל שהוכנו בגרמניה.

המהנדס מצלם את התוכניות ומעביר את המיקרופילם דרך אנשי המחתרת לקנוט סטראוד (ריצ'רד האריס). סטראוד מגיע לאוניברסיטת אוסלו ומוסר את התוכניות לפיזיקאי ד"ר רולף פידרסן (קירק דאגלאס). פידרסן מזהה מיד את משמעות החומר שקיבל ובעזרת סטראוד וחברי מחתרת נוספים, הם משתלטים על ספינת נוסעים נורווגית ומאלצים את הקברניט לשנות את מסלולו ולהפליג ללונדון.

הם מתקבלים על ידי מפקדי הצבא הבריטי שמעבירים להם את החלטתו של צ'רצ'יל שיש להרוס את המפעל וכי עליהם לחזור מיד לנורווגיה בהצנחה ממטוס ולארגן את המחתרת הנורווגית לקראת המבצע ביחד עם אנשי קומנדו בריטים שיוצנחו.

לאחר שהם צונחים בנורווגיה הם מגיעים לבקתה של אנשי המחתרת בה גרים אנה, גרושתו של פידרסן (אולה יקובסון) ודודה (מייקל רדגרייב).

הלוחמים הבריטים נהרגים בהצנחה והמבצע יוצא לפעולה רק על ידי הנורווגים. הם חודרים למפעל ומטמינים בו חומר נפץ. הפיצוץ גורם לנזק גדול אבל הגרמנים מצליחים להתגבר על כך במהירות. הבריטים מפציצים את המפעל והגרמנים מחליטים להפסיק את הייצור ולהעביר את כל מטען המים הכבדים לגרמניה.

המחתרת מקבלת ידיעה שהמשלוח של המים הכבדים יועבר בחביות למעבורת אזרחית. פידרסון חודר למעבורת ומניח שם חומר נפץ מופעל בשעון. הוא נכנס למעבורת ומורה לנוסעים לעבור לירכתיים וללבוש חגורות הצלה לשם אימון. בכך הוא מציל חלק מהם ממות כאשר הפיצוץ משקיע את המעבורת ומטענה היקר. הניצולים נאספים בסירות של תושבי המקום.

==קישורים חיצוניים==

* [https://www.youtube.com/watch?v=7kkgIe1TI5k קדימון לסרט גיבורי טלמרק], באתר יוטיוב
* [http://www.tour4less.co.il/annihilation.php השמדת מפעל המים הכבדים בנורווגיה] , באתר Tour4Less

קטגוריה:ערכים שבהם תבנית בריטניקה אינה מתאימה
קטגוריה:סרטי 1965
קטגוריה:סרטים באנגלית
קטגוריה:סרטים בריטיים מבוססי ספרים
קטגוריה:סרטי מלחמת העולם השנייה
קטגוריה:מחתרות במלחמת העולם השנייה
קטגוריה:סרטי קירק דאגלס
קטגוריה:סרטים שהולחנו על ידי מלקולם ארנולד
אמור חברובסק

שחקני אמור חברובסק, עונת 2016
מועדון ההוקי קרח "אמור" חברובסק (ברוסית: ХК Амур Хабаровск) הוא מועדון הוקי קרח מקצועני המתמודד בליגת ההוקי הקונטיננטלית. המועדון מבוסס בעיר חברובסק. נוסד בשנת 1957.

זו אחת מהקבוצות הוותיקות ביותר באזור המזרח הרחוק הרוסי והיא אחת משתי הקבוצות היחידות בליגת ההוקי הקונטיננטלית מהמזרח הרחוק הרוסי.

בעונת 2017/2018 הקבוצה העפילה לראשונה בתולדותיה לפלייאוף גביע גגארין.

== שמות ==
* 1957-1966 — "מטח" (זאלפ)
* 1966-1996 — סק"א
* 1996-1998 — סק"א-אמור
* 1998 — אמור

== היכל הבית ==
מאז תחילת עונת 2003 אמור מארחת את משחקי הבית בפלטינום ארנה, המכיל 7,100 מושבים למשחקי הוקי. מאז עונת 2010/2011, ההיכל גם משמש את קבוצת ליגת ההוקי הצעירה "נמרי אמור".

== ראו גם ==
*הדרבי של המזרח הרחוק הרוסי
== קישורים חיצוניים ==

* 

קטגוריה:קבוצות הוקי קרח רוסיות
קטגוריה:קבוצות הוקי קרח סובייטיות
קטגוריה:חברובסק: ספורט
קטגוריה:קבוצות KHL
לווייתן (אקונין)

לווייתן (ברוסית: Левиафан) הוא הספר השלישי שכתב בוריס אקונין כחלק מסדרת "תיבת פנדורין", המוקדש לפתרון רצח, מסע על ספינה ומציאת אוצר.

היצירה נכתבה כז'אנר של "פרשה הרמטית": מעגל החשודים מצומצם מאוד למן ההתחלה. אקונין תכנן את הסדרה כסיכום של כל הז'אנרים הבלשיים, כשכל רומן מייצג ז'אנר חדש.

הסיפור דומה לסיפור הבלשי "רצח באוריינט אקספרס" מאת אגאתה כריסטי: האירועים מתרחשים במקום אחד, כל החשודים מסתירים סוד אפל, והסיפור מתחיל עם רצח זוועתי. יתר על כן, בתרגום האנגלי, הספר נקרא בשם רצח בלווייתן (Murder on the Leviathan).

==תקציר עלילת הספר==
העלילה מתרחשת בשנת 1878.

הספר נפתח בדוחות משטרה וידיעות עיתונאיות אודות רצח מסתורי של לורד אנגלי עשיר, אספן של אוצרות המזרח, ושל משרתיו, בביתו של הלורד בפריז; מתוך האוסף נגנבו פסלון זהב של האל שיווה ומטפחת הודית צבעונית. רמז לזהות הרוצח הוא סיכה שנתלשה מבגדו ונותרה ביד הלורד הנרצח - סיכה שחולקה לנוסעים שנרשמו להפלגה במחלקה הראשונה של אנית הפאר "לוויתן" ולקציניה הבכירים. את עבודת הבילוש עושה, איפוא, הקומיסר גוסטב גוש ממשטרת צרפת על סיפון האניה "לוויתן" בחברת נוסעי המחלקה הראשונה - ביניהם הדיפלומט אראסט פנדורין, גיבור הסדרה הבלשית. 

נקודת הראות לגבי העלילה אינה של פנדורין (זהו מוטיב חוזר בספרי הסדרה), אלא היא משתנה ונעה לסירוגין בין נוסעי האניה, לרבות הקומיסר גוש. זאת דרך תיאור מעשיהם ומחשבותיהם; באמצעות קטעי יומן או מכתבים שלהם; ובשילוב קטעי עיתונות על הרצח וחקירתו, שאף תורמים לקידום העלילה. כצפוי, מי שיפתור לבסוף את התעלומה לא יהיה השוטר גוש, שהערכתו העצמית הגבוהה אינה תואמת את תבונתו ויכולותיו בפועל, אלא פנדורין. תוך כדי כך תתגלינה הפתעות עובדתיות נוספות הקשורות לנפש האדם: השפעת תאוות הממון על איש חלש אופי, ומנגנון השכחה של אדם בעקבות טראומה שעבר. 

הסיטואציה של ריכוז החשודים במקום אחד מזכירה, שלא במקרה, את ספריה של אגתה כריסטי, "רצח באוריינט אקספרס" ו"מוות על הנילוס"; הרדיפה אחר אוצר מזרחי אגדי מזכירה את הסיפור "חותם הארבעה" מאת ארתור קונן דויל. 

עלילת הספר שזורה בעובדות היסטוריות מהתקופה וברמזים ספרותיים, המוסיפים ענין וערך לקריאת הספר מעבר להנאה שבקריאת סיפור בלשי.

==עיבודים==
בשנת 2021 בטלוויזיה הפולנית שודר סרט הטלוויזיה "לווייתן", המהווה עיבוד לרומן. את פנדורין גילם השחקן פטר זוראבסקי.

== קישורים חיצוניים ==
* [http://akunin.ru/knigi/fandorin/erast/leviafan/ טקסט הספר] באתר הרשמי של אקונין
* [https://web.archive.org/web/20090201163340/http://zakharov.ru/index.php?option=com_books&task=book_details&book_id=5&Itemid=56 "לויתן"] באתר הוצאת "זכרוב"
* 
* 

==הערות שוליים==

קטגוריה:ספרי 1998
קטגוריה:ספרי בוריס אקונין
קטגוריה:ספרי ידיעות ספרים
מכונית נשיא ארצות הברית קאדילק DTS

מכונית נשיא ארצות הברית קאדילק DTS (באנגלית: 2005 Cadillac DTS Presidential State Car) היא לימוזינה שנבנתה עבור נשיא ארצות הברית כמכונית נשיאותית.

המכונית יוצרה בשנת 2005 על ידי "קאדילק", מותג מכוניות היוקרה של יצרנית הרכב האמריקנית ג'נרל מוטורס. היא נבנתה על פי סטנדרטים שקבע השירות החשאי של ארצות הברית. כלי הרכב מצויד באמצעים רבים ומתקדמים להגנה, התקפה, והצלת חיים, שמטרתם להגן על נשיא ארצות הברית בעת נסיעתו במכונית<ref></ref>. המכונית יצאה משימוש ב-20 בינואר 2009<ref></ref>.

==היסטוריה==
הדגם, הידוע בכינוי "קאדילק 1" (על משקל "אייר פורס 1"), היה בשימושו של הנשיא ג'ורג' בוש. הוא הוחלף ב-20 בינואר 2009 עם השבעתו של ברק אובמה כנשיא ארצות הברית. אולם גם בכהונתו נותר בשימוש כמכונית גיבוי לצי הרכב החדש.

ב-23 במאי 2011 הייתה המכונית מעורבת בתאונה, בעת שיצאה משגרירות ארצות הברית בדבלין, אירלנד, בעת ביקורו הרשמי של הנשיא ברק אובמה. המכונית התנגשה ברמפה שאמורה הייתה לסייע לה, אך בסיס הגלגלים שלה היה גדול מדי.

== מפרט ==
רוב פרטי המכונית מסווגים מטעמי ביטחון. הרכב, שהורכב ידנית, מצופה שריון בעובי של 130 מ"מ, כולל אורות הבהוב לחירום, מרכז תקשורת עם חמש אנטנות. יש לו צמיגים שטוחים וחלונות שאינם נפתחים מטעמי ביטחון. בנוסף, מטעמים אלה נדרשת זכוכית עבה במיוחד, אשר מקשה על חדירת האור הטבעי לרכב. לאור זאת הותקנה ברכב מערכת תאורה פלואורסצנטית.

ברכב יש 7 מושבים. החלק האחורי מוקדש לנשיא ולנשיא ולנוסע נוסף, ושולחן מתקפל ביניהם. בינו לבין החלק הקדמי מוצבת מחיצת זכוכית ובה 5 מושבים נוספים. 3 מהם הם מושבים מתקפלים אשר פונים נגד כיוון הנסיעה. על קצוות מכסה המנוע מורכבים דגל ארצות הברית והדגל הנשיאותי. הדגלים מוארים בנורות HID, אשר בעת ביקור במדינה זרה, מחליפים את צבעיהן בהתאם לצבעי הדגל של אותה מדינה.

המכונית מועברת באמצעות מטוס התובלה בואינג C-17 גלובמאסטר III של חיל האוויר האמריקני.

== גלריה ==
הקאדילק הנשיאותית על רקע [[הפנטגון]]
<gallery mode="packed" heights="100">
קובץ:POTUS makes first visit to MacDill as commander in chief 170206-F-ID984-005.jpg|המכונית ואייר פורס 1
קובץ:Presidential motorcade.jpg|המכונית הנשיאותית מלפנים
קובץ:Presidential Limo (3379682844).jpg|המכונית הנשיאותית מהצד
קובץ:Bush's motorcade in Zagreb (5) (cropped).jpg|המכונית הנשיאותית מאחור
</gallery><gallery mode="packed" heights="100">
קובץ:Bush and Fox in the presidential limousine.jpg|הנשיא ג'ורג' בוש במכונית
קובץ:Obama & Biden in Limo (July 21, 2010).jpg|הנשיא ברק אובמה וסגנו ג'ו ביידן נוסעים יחדיו במכונית
קובץ:Obamas wave from the presidential limousine.jpg|הנשיא ברק אובמה ואשתו מישל
</gallery>

==ראו גם==
* המכונית הנשיאותית (ארצות הברית)

== קישורים חיצוניים ==

==הערות שוליים==

קטגוריה:דגמי מכוניות שהושקו ב-2005
קטגוריה:המכוניות הנשיאותיות (ארצות הברית)
קטגוריה:לימוזינה
DTS
קטגוריה:מכוניות אמריקאיות
קטגוריה:כלי רכב משוריינים
מות אכילס (ספר)

"מות אכילס: פרשת הרוצח השכיר" (ברוסית: Смерть Ахиллеса) הוא ספר מאת בוריס אקונין מז'אנר ספרות בלשית, הספר הרביעי בסדרת ההרפתקאות של אראסט פנדורין.

כמו בספרים הקודמים, גם ספר זה הוא מחווה לספרות הקלאסית ובמיוחד – לאיליאדה של הומרוס. הספר ראה אור בשנת 1998 וזכה לפופולריות רבה, תורגם ללמעלה מ-36 שפות ונמכר במיליוני עותקים.

הספר מתמקד בחקירת רצח ובניסיונו של פנדורין לאתר רוצח שכיר בשם אחימאס. הרומן נפרש משתי נקודות מבט מנוגדות, בחלק הראשון מופיעה זו של הבלש ובחלק השני זו של אויבו, המחסל המקצועי אחימאס.

== תקציר עלילת הספר ==
השנה היא 1882 ולאחר ארבע שנות שירות דיפלומטי ביפן, אֶראסְט פּטרוביץ' פַנדורין שב למוסקבה.

הוא צולל מיד לתוך חקירת פרשה מסתורית ובעלת חשיבות ממלכתית: הגנרל סוֹבּוֹלֶב, גיבורה המהולל של רוסיה, מת. לא מות גיבורים בשדה-קרב אלא סתם כך, יושב על הכורסה בחדרו. פנדורין מחליט לברר את העניין ומתמודד נגד רוקמי הקנוניות שבצמרת השלטון הרוסי, נגד סוכנים כפולים, פושעים מוסקבאיים אכזריים, דיוות מפתות, וכן נגד הרוצח השכיר המסוכן ביותר בעולם, אחימעץ ולדה, שבמקורו הוא בן למשפחת אנאבפטיסטים שגלו לקווקז.

פנדורין, בן 26 שנים, הוא אדם בוגר ובעל אופי מעוצב. עלילות חייו ברוסיה וביפן חישלו אותו והפכו אותו לשילוב המושלם של אינטליגנט רוסי, ג'נטלמן בנוסח בריטי ואיש-המעלה הקונפוציאני. לראשונה מתלווה אליו בן-לווייתו הקבוע של פנדורין, איש היאקוזה לשעבר ומשרתו הנאמן בהווה, שיבטה מאסהירו, או בקיצור – מאסה.

== קישורים חיצוניים ==
*[https://web.archive.org/web/20100825160128/http://zakharov.ru/index.php?option=com_books&task=book_details&book_id=22&Itemid=56 מות אכילס] באתר הוצאת "זכרוב"
*[https://books.google.co.il/books/about/מות_אכילס.html?id=gVZ5MwAACAAJ&redir_esc=Y מות אכילס] בגוגל ספרים
*[http://akunin.ru/knigi/fandorin/erast/smert_ahillesa/ הטקסט המלא] באתר הרשמי של בוריס אקונין
* 

==הערות שוליים==

קטגוריה:ספרי 1998
קטגוריה:ספרי בוריס אקונין
הלן מ. ווקר

הלן מרי ווקר (באנגלית: Helen M. Walker; 1891–1983) הייתה סטטיסטיקאית אמריקנית וחוקרת בתחום החינוך. היא הייתה לאישה הראשונה שנבחרה לנשיאות (בשנת 1944). כן כיהנה כנשיאת .

==ביוגרפיה==
ווקר למדה פילוסופיה באוניברסיטת ווסליאן שבאיווה. לאחר מכן לימדה מתמטיקה בבתי ספר תיכוניים במשך 9 שנים. בשנת 1922 קיבלה תואר שני בחינוך מאוניברסיטת קולומביה ומונתה לפרופסור באוניברסיטת קנזס. בשנת 1925 חזרה לאוניברסיטת קולומביה כמרצה לסטטיסטיקה. 

בזכות מחקרה על קיבלה ווקר תואר דוקטור ב־1929. בין האנשים שראיינה לצורך המחקר היה המתמטיקאי והביוסטטיסטיקאי האנגלי קרל פירסון. ווקר המשיכה לכהן כחברת סגל באוניברסיטת קולומביה וב־1940 מונתה לפרופסור מן המניין. מלבד אוניברסיטת קולומביה, לימדה ווקר גם באוניברסיטאות אחרות ברחבי העולם. 

במקביל, למדה משפטים וב־1944 קיבלה תואר דוקטור למשפטים. 

ווקר פרשה לגמלאות בשנת 1957 אך המשיכה ללמד מדי פעם במספר מכללות, עד לפרישתה הסופית מהוראה ב־1970, בגיל 78. היא כתבה מספר ספרי לימוד מתמטיקה וסטטיסטיקה עד 1979. ווקר הדגישה את החשיבות שהיא מקנה להוראת הסטטיסטיקה ללא־סטטיסטיקאים.

== קישורים חיצוניים ==
* [https://web.archive.org/web/20170704150902/https://ww2.amstat.org/about/statisticiansinhistory/index.cfm?fuseaction=biosinfo&BioID=15 Statisticians in History - Helen M. Walker]
* [https://books.google.co.il/books?id=LTSYePZvSXYC&pg=PA1340&redir_esc=y#v=onepage&q&f=false The Biographical Dictionary of Women in Science: L-Z] מאת Marilyn Bailey Ogilvie,Joy Dorothy Harvey - עמוד 1340

קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת קולומביה
קטגוריה:סטטיסטיקאיות אמריקאיות
קטגוריה:אמריקאיות שנולדו ב-1891
קטגוריה:אמריקאים שנולדו ב-1891
קטגוריה:אמריקאיות שנפטרו ב-1983
קטגוריה:אמריקאים שנפטרו ב-1983
ארינס ג'וי ויקנס

ארינס ג'וי ויקנס (באנגלית: Aryness Joy Wickens, 5 בינואר 1901 - 2 בפברואר 1991) הייתה סטטיסטיקאית וכלכלנית אמריקנית.

==ביוגרפיה==
לאחר שסיימה את לימודי התואר השני בכלכלה באוניברסיטת שיקגו, לימדה במשך מספר שנים במכללה קטנה במסצ'וסטס. ב-1928 עברה לוושינגטון ועבדה במשרד האוצר הפדרלי, שם עסקה במדידת התפוקה התעשייתית של המדינה. ב-1933 עברה ללשכה לסטטיסטיקה בתחום העבודה, ועסקה במחקר על פרקטיקות עסקיות של מונופולים. ב-1940 קודמה לתפקיד מנהלת מחלקה, והובילה קבוצת מחקר שהתמקדה באמידת מחירים ויוקר המחיה. המחקר הוביל לפיתוח מדד המחירים לצרכן של ארצות הברית. בהמשך קודמה ויקנס לתפקיד סגן מנהל הלשכה, ואף מילאה בפועל את תפקיד מנהל הלשכה מספר פעמים, אם כי לא מונתה לתפקיד עצמו. ב-1955 הייתה האשה בעלת השכר הגבוה ביותר במגזר הציבורי בארצות הברית.

==פרסים==
ב-1937 נבחרה לעמיתה באיגוד האמריקני לסטטיסטיקה, וב-1952 נבחרה לנשיאת האיגוד. בשנת 1960 היא הייתה הסטטיסטיקאית הראשונה שקיבלה פרס הצטיינות לנשים בשירות הציבורי (בשנת 1965 פרס זה הוענק לדורותי מ. גילפורד).

== קישורים חיצוניים ==
* [https://www.washingtonpost.com/archive/local/1991/02/08/aryness-joy-wickens-ex-bls-deputy-dies/559b22dc-7a12-4a00-9de8-d4714126b6f4/?utm_term=.acf82ad08d4f Aryness Joy Wickens, ex-BLS deputy, dies] –The Washington Post, 8.2.1991
* [http://www.nytimes.com/1991/02/08/obituaries/aryness-wickens-90-economist-who-developed-major-cost-index.html Aryness Wickens, 90, Economist Who Developed Major Cost Index] - The New York Times, 8.2.1991
* 

קטגוריה:סטטיסטיקאיות אמריקאיות
קטגוריה:כלכלניות אמריקאיות
קטגוריה:כלכלנים אמריקאים
קטגוריה:בוגרות אוניברסיטת וושינגטון
קטגוריה:בוגרי אוניברסיטת וושינגטון
קטגוריה:בוגרות אוניברסיטת שיקגו
קטגוריה:בוגרי אוניברסיטת שיקגו
קטגוריה:אמריקאיות שנולדו ב-1901
קטגוריה:אמריקאים שנולדו ב-1901
קטגוריה:אמריקאיות שנפטרו ב-1991
קטגוריה:אמריקאים שנפטרו ב-1991
הילדה מרי וודס

הילדה מרי וודס (באנגלית: Hilda Mary Woods; 1892 – 1971) הייתה סטטיסטיקאית אנגלית שהתמחתה במחקר רפואי. היא הייתה בעלת תואר דוקטור למדעים וחברת כבוד בחברה המלכותית לסטטיסטיקה.

== קורות חייה ==
הילדה וודס נולדה בעיירה קויינטון (Quainton) במחוז בקינגהאמשייר, אנגליה. הוריה היו מרי אן לבית מרקהם וויליאם וודס, חקלאי. הילדה הייתה הבכורה מבין חמשת ילדיהם.

בחיבור שכתבה על שנותיה הראשונות וודס סיפרה כי ב-1916 חיפשה עבודה בלונדון. היא הגיעה למשרד התחמושת, שם נשאלה האם היא טובה במתמטיקה. משהשיבה בחיוב נאמר לה כי מישהו מחפש אדם משכיל שיסתובב בבתי החרושת לייצור תחמושת ויאסוף שם נתונים. אולם, כך נאמר לה, היא נראית צעירה מדי למשרה זו. היא הוסיפה שלוש שנים לגילה וקיבלה את המשרה.

אותו אדם היה מ. גרינווד, איתו עבדה בשיתוף פעולה עד 1933. לאחר סיום המלחמה, ב-1919, עברה וודס לעבוד במחלקה לסטטיסטיקה החדשה של משרד הבריאות, לשם עבר גם גרינווד. ב-1928 עברה לעבוד במחלקה לאפידמיולוגיה ב-LHSTM (The London School of Hygiene & Tropical Medicine), שם הייתה האשה הראשונה שהייתה חברת סגל. ב-1933 עזבה את LHSTM ועברה להתגורר בציילון בעקבות נישואיה לרוג'ר פאוקה, שנפטר כחודשיים לאחר שנישאו. למרות הטרגדיה, וודס המשיכה בעבודתה כסטטיסטיקאית ואפידמיולוגית, הפעם בשירות ממשלת ציילון. עבור פעילותה המדעית בציילון הוענק לה תואר חברות במסדר האימפריה הבריטית. ב-1938 חזרה לאנגליה, וב-1940 הצטרפה למשרד המזון, שם עבדה עד 1947, אז פרשה מעיסוק בסטטיסטיקה.

עבודתה המדעית של וודס הייתה בתחום הסטטיסטיקה הרפואית והאפידמיולוגיה. ב-1919 פרסמה יחד עם גרינווד מחקר רב השפעה שעסק בשכיחותן של תאונות עבודה. בשנותיה ב-LHSTM פרסמה וודס שורה של מחקרים אפידמיולוגיים שעסקו, בין היתר, במחלות נשימתיות, שנית ודיפטריה. כמו כן פרסמה מאמר תאורטי שעסק בניתוח לוחות תמותה. ב-1931 הוציאה לאור, ביחד עם ויליאם ראסל, את ספר הלימוד הראשון בבריטניה על סטטיסטיקה רפואית.

== קישורים חיצוניים ==
<div class="mw-content-ltr">
* [https://www.ncbi.nlm.nih.gov/pmc/articles/PMC2991772/ Woods and Russell, Hill, and the emergence of medical statistics] - Farewell & Johnson, Stat Med. 2010 Jun 30; 29(14): 1459–1476.
* [http://www.jameslindlibrary.org/articles/hilda-woods-1892-1971/ Hilda Woods (1892-1971)] -The James Lind Library
</div>

== הערות שוליים ==

קטגוריה:חברים במסדר האימפריה הבריטית
קטגוריה:סטטיסטיקאיות בריטיות
קטגוריה:סטטיסטיקאים אנגלים
קטגוריה:בריטיות שנולדו ב-1892
קטגוריה:בריטים שנולדו ב-1892
קטגוריה:בריטיות שנפטרו ב-1971
קטגוריה:בריטים שנפטרו ב-1971
פרינסנחראכט

הפרינסנחראכט על מפת [[טבעת התעלות]]
פרינסנחראכט (בהולנדית: Prinsengracht; משמעות השם "תעלת הנסיך") היא תעלה ברובע התעלות של אמסטרדם שבאמסטרדם המרכזית, הזורמת במקביל לתעלת קייזרחראכט (Keizersgracht). התעלה קרויה על שמם של נסיכי אורנז', והיא הרביעית מבין ארבע התעלות של טבעת התעלות (Grachtengordel). 

חפירת התעלה החלה ב-1612, והיא עברה הרחבה נוספת ב-1658. על גדות התעלה נמצאים מבנים מונומנטליים רבים, ביניהם בית אנה פרנק.

==קישורים חיצוניים==

קטגוריה:אמסטרדם: תעלות
נודוזאוריים

שלד של [[אנימנטרקס]]
שלד של [[פלורופליטס]]
נודוזאוריים (שם מדעי: Nodosauridae) היא משפחה של דינוזאורים צמחוניים מקבוצת האנקילוזאוריה. משפחה זו התקיימה בתקופות יורה עליון עד קרטיקון עליון לפני 155-66 מיליון שנה.

יצורים אלה היו קרובי משפחתם של האנקילוזאוריים והיו להם שריונות גרמיים על גבם ועורפם. הם היו אוכלי צמחים איטיים בעלי ראש קטן ולסתות חלשות. לחלק מבני הקבוצה היו דוקרנים ארוכים על הגב, הכתפיים ואף על העורף.

יצורים אלה נעו באיטיות לאורך הערבות והיערות הקדומים של אמריקה הצפונית, אירופה, אסיה ומין אחד נמצא אפילו באנטארקטיקה הקדומה (לפני שהפכה לקוטבית).

== מיון==
**סוג מימורפלטה (Mymoorapelta)
**סוג Tatankacephalus
**סוג Zhejiangosaurus
**סוג Texasetes
**סוג Acantholipan
**סוג אקנתופוליס (Acanthopholis)
**סוג אנטארקטופלטה (Antarctopelta)
**סוג הילאוזאורוס (Hylaeosaurus)
**סוג Invictarx
**סוג Pawpawsaurus
**סוג Priconodon
*תת-משפחה Nodosaurinae
**סוג אנימנטרקס (Animantarx)
**סוג בוריילופלטה (Borealopelta)
**סוג Denversaurus
**סוג אדמונטוניה (Edmontonia)
**סוג Glyptodontopelta
**סוג ניובררזאורוס (Niobrarasaurus)
**סוג נודוזאורוס (Nodosaurus)
**סוג פנופלוזאורוס (Panoplosaurus)
**סוג Propanoplosaurus
**סוג זאורופלטה (Sauropelta)
**סוג סילביזאורוס (Silvisaurus)
**סוג Stegopelta
*תת-משפחה Polacanthinae
**סוג גרגוילאוזאורוס (Gargoyleosaurus)
**סוג גסטוניה (Gastonia)
**סוג הופליטוזאורוס (Hoplitosaurus)
**סוג פלורופליטס (Peloroplites)
**סוג פולקנתוס (Polacanthus)
**סוג Taohelong
*תת-משפחה Struthiosaurinae
**סוג Anoplosaurus
**סוג Europelta
**סוג Hungarosaurus
**סוג סטרותיוזאורוס (Struthiosaurus)

סוגים נוספים כמו הפלאוסקינקוס בוטלו.

== קישורים חיצוניים ==

*
קטגוריה:טקסונים שהתפתחו ביורה עליון
אוולין פיקס

אוולין פיקס (27 בינואר 1904 – 3 בדצמבר 1965) הייתה סטטיסטיקאית אמריקנית, ועמיתה במכון לסטטיסטיקה מתמטית.

==ביוגרפיה==
פיקס למדה באוניברסיטת מינסוטה, שם קיבלה תואר ראשון ושני תוארי מוסמך, אחד מהם במתמטיקה. במקביל ללימודיה עבדה כמורה בבית ספר תיכון. במהלך לימודיה למדה קורס בכלכלה מתמטית אצל גריפית אוונס, ופיתחה קשרי ידידות עימו. כאשר מונה אוונס לראש המחלקה למתמטיקה באוניברסיטת ברקלי, הוא הזמין אותה ללימודי קיץ בברקלי ב-1939. כעבור שנה חזרה לברקלי, הפעם כדי לעבוד כעוזרת מחקר במעבדה לסטטיסטיקה, שהייתה חלק מהמחלקה למתמטיקה. המעבדה נרתמה למאמץ המלחמתי עם הצטרפות ארצות הברית למלחמת העולם השנייה ב-1941, ופיקס תרמה את חלקה. יחד עם קבוצה של סטודנטים ונשים מתנדבות, הייתה אחראית לביצוע חישובים ידניים שהיו נחוצים למאמץ המלחמתי. במקביל, המשיכה ללמד באוניברסיטה ולעבוד על המחקר שלה. ב-1948 השלימה את עבודת הדוקטורט שלה תחת הדרכתו של ג'רזי ניימן, ומונתה לפרופסור במחלקה. ב-1963 הייתה לפרופסור מן המניין.

תרומתה החשובה ביותר למדע הייתה פיתוח שיטת ה-nearest neighbor, בשיתוף פעולה עם ג'וזף הודג'ס, שתוארה במאמרם פורץ הדרך שהופיע ב-1951. שיטה זו מהווה היום כלי מרכזי באלגוריתם שכן קרוב (kNN) הנמצא בשימוש נפוץ בתחום למידת המכונה.

== קישורים חיצוניים ==

<div class="mw-content-ltr">
* Discriminatory Analysis - Nonparametric Discrimination: Consistency Properties - [http://www.dtic.mil/docs/citations/ADA800276 Air Technical Index - Author(s) : Fix, Evelyn ; Hodges, Jr, J L]
* [http://statistics.berkeley.edu/people/evelyn-fix-1904-1965 Evelyn Fix (1904-1965)] - The department of Statistics University of California, Berkelt
</div>

קטגוריה:סגל אוניברסיטת קליפורניה בברקלי
קטגוריה:סטטיסטיקאיות אמריקאיות
קטגוריה:בוגרות אוניברסיטת מינסוטה
קטגוריה:בוגרי אוניברסיטת מינסוטה
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:אמריקאיות שנולדו ב-1904
קטגוריה:אמריקאים שנולדו ב-1904
קטגוריה:אמריקאיות שנפטרו ב-1965
קטגוריה:אמריקאים שנפטרו ב-1965
פלורנס נייטינגייל דייוויד

פלורנס נייטינגייל דייוויד (באנגלית: Florence Nightingale David; 23 באוגוסט 1909 - 23 ביולי 1993) הייתה סטטיסטיקאית בריטית. היא נקראה כך על שם פלורנס נייטינגייל שהייתה חברה של הוריה.

== ביוגרפיה ==
דייוויד למדה מתמטיקה במכללת בדפורד, ולאחר שסיימה את לימודיה שם קיבלה מלגת לימודים ליוניברסיטי קולג' בלונדון, שם הייתה לעוזרת המחקר של קרל פירסון, ועסקה בחישובי ההתפלגות של מקדם המתאם. כשפירסון הלך לעולמו ב-1934, עברה לברקלי, שם למדה לדוקטורט בהדרכתו של ג'רזי ניימן. התואר הוענק לה ב-1938.

במלחמת העולם השנייה עבדה במשרד ההגנה הבריטי. היא בנתה מודלים סטטיסטיים שנועדו לחזות את הנזקים האפשריים במקרה שאזורים מיושבים בצפיפות, כמו למשל עיר גדולה, יופצצו. המודלים איפשרו לה להעריך את הנזקים שייגרמו לחיי אדם, מספר הפצעים ונזקים לתשתיות. על סמך תחזיות אלה, הוקצו לעיר לונדון ולערים נוספות המשאבים המתאימים למקרים של הפצצות.

לאחר המלחמה חזרה ליוניברסיטי קולג' כפרופסור לסטטיסטיקה. ב-1968 עברה לאוניברסיטת קליפורניה בריברסייד, שם מונתה לפרופסור מן המניין, ולראש המחלקה לסטטיסטיקה. לאחר פרישתה עברה לאוניברסיטת קליפורניה בברקלי, שם המשיכה ללמד ולעסוק במחקר בביוסטטיסטיקה.

דייוויד התעניינה גם בהיסטוריה של הסטטיסטיקה, ואת תוצאות מחקריה הציגה בספר הקלאסי Games, Gods and Gambling. במהלך הקריירה שלה כתבה 10 ספרים, ופרסמה מעל ל-100 מאמרים מדעיים. בין השותפים לפרסומים אלה נמנו קרל פירסון, ג'רזי ניימן, אוסטין ברדפורד היל, מוריס קנדל, אוולין פיקס, ורבים אחרים.

== פרסים והוקרה==
דייוויס הייתה עמיתת האיגוד האמריקני לססטטיסטיקה והמכון לסטטיסטיקה מתמטית. ב-1992 דייוויד הייתה הזוכה הראשונה בפרס על שם אליזבת ל. סקוט, המוענק על ידי וועדת נשיאי האגודות הסטטיסטיות (COPSS) עבור "פיתוח הזדמנויות לנשים בתחום הסטטיסטיקה".

ב-2001, וועדת נשיאי האגודות הסטטיסטיות ייסדה פרס חדש על שמה של דייוויד, המוענק פעם בשנתיים ל"סטטיסטיקאית המהווה מודל לחיקוי לנשים אחרות".. לין בילארד היא בין מקבלי הפרס.

== קישורים חיצוניים ==

* [https://books.google.com/books?id=AzZZ-uW6WuEC&pg=PA92 Leading Personalities in Statistical Sciences: From the Seventeenth Century to the Present]. – Section 2, Statistical Inference, pages 91-92
* [https://web.archive.org/web/20180126125534/https://ww2.amstat.org/about/statisticiansinhistory/index.cfm?fuseaction=biosinfo&BioID=3 Florence N. David 1909-1993] – Statisticians in History, Amstat News
* [http://www-groups.dcs.st-and.ac.uk/~history/Biographies/David.html Florence Nightingale David] - MacTutor Archive

== הערות שוליים ==

קטגוריה:סטטיסטיקאיות בריטיות

קטגוריה:בריטיות שנולדו ב-1909
קטגוריה:בריטים שנולדו ב-1909
קטגוריה:בריטיות שנפטרו ב-1993
קטגוריה:בריטים שנפטרו ב-1993
קמרזאוריים

קמרזאוריים (שם מדעי: Camarasauridae) היא משפחה של דינוזאורים זאורופודים מהתקופת יורה עליון עד הקרטיקון תחתון לפני 170-126 מיליון שנה.

הקמרזאוריים היו זאורופודים קטנים יחסית, בעלי ראשים קטנים ושיניים גדולות וקהות. הם היו קרוביהם הרחוקים של הטיטאנוזאוריה הענקיים. 

הבולט מבני משפחה זו הוא הקמרזאורוס שהגיע לאורך מרבי של 23 מטר ושקל עד 45 טון מטרי, והיה אחד הזאורופודים הנפוצים בזמנו.

== סוגים במשפחה ==
*אראגוזאורוס (Aragosaurus)
*בלוזאורוס (Bellusaurus)
*קמרזאורוס (Camarasaurus)
* Cathetosaurus
* Dashanpusaurus
* Lourinhasaurus
* Oplosaurus
* Tehuelchesaurus

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:טקסונים שהתפתחו ביורה עליון
צטיוזאוריים

צטיוזאורוס (שם מדעי: Cetiosauridae) היא משפחת דינוזאורים זאורופודים בעלי צוואר ארוך שחיו לאורך תור היורה לפני 175-150 מיליון שנה.

משפחה זו הייתה קרובה מאוד למשפחת הממנצ'יזאוריים, בעלי הצוואר הארוך. מיני המשפחה בתחילה היו מיוצגים במשפחות שונות, אך כמה חוקרים קיבצו אותם למשפחה אחת ע"פ מיונים.

אלה היו דינוזאורים מגושמים בעלי צוואר ארוך ולסתות קטנות. הם נמצאו בעיקר במערב אירופה, סין ואמריקה הדרומית.

==סוגים==
*צטיוזאורוס (Cetiosaurus)
* Amygdalodon
* Chebsaurus
*פטגוזאורוס (Patagosaurus)
*שונוזאורוס (Shunosaurus)

==ראו גם==
*וולקנודוניים

== קישורים חיצוניים ==

*
קטגוריה:ערכים שבהם תבנית בריטניקה אינה מתאימה
ממנצ'יזאוריים

ממנצ'יזאוריים (שם מדעי: Mamenchisauridae) היא משפחה של דינוזאורים ארוכי צוואר מקבוצת הזאורופודה שחיו בתקופת היורה לפני 174-145 מיליון שנה. רבים מהם התגלו בחפירות בסין.
== מאפיינים ==
אלו היו דינוזאורים גבוהים בעלי חוליות רבות בצווארם שהתרומם למעלה. הצוואר היה ארוך יחסית לגופם. מהמינים הבולטים במשפחה הוא הממנצ'יזאורוס, הדינוזאור בעל הצוואר הארוך ביותר מבין כל הדינוזאורים, שאורך צווארו הגיע ל-13–14 מטרים. אורכו היה כ-25 מטר ומשקלו הגיע ל-20 טון, וייתכן שפרטים גדולים במין Mamenchisaurus sinocanadorum הגיעו לאורך של 35 מטר ומשקל של 60 טון. ככל הנראה הצוואר שימש לאכילה מצמרות עצים רחוקים, לעיתים מעל מכשולים.

== סוגים ==
* דאטאוזאורוס (Datousaurus)
* Eomamenchisaurus
* Huangshanlong
* Hudiesaurus
* קלמליזאורוס (Klamelisaurus)?
* ממנצ'יזאורוס (Mamenchisaurus)
* אומייזאורוס (Omeisaurus)
* Qijianglong
* טיינשאנוזאורוס (Tienshanosaurus)
* Tonganosaurus
* שינג'יאנגטיטאן (Xinjiangtitan)
* Yuanmousaurus
* Zigongosaurus

==קישורים חיצוניים==

*
קטגוריה:מאובני טקסונים שתוארו ב-1972
צלורידים

קואלוריים (שם מדעי: Coeluridae) היא משפחת דינוזאורים טורפים שנעו על 2 רגליים וחיו בתקופה יורה עליון לפני 153-150 מיליון שנה. מאובניהם נמצאו בכמה אזורים באמריקה הצפונית.

יצורים אלו היו טורפים זריזים בעלי זנב ארוך והיו מאבותיהם הרחוקים של הטירנוזאוריים. לחלקם היו ציצות על ראשם. ככל הנראה הם חיו ביערות וצדו במארבים יצורים קטנים יותר.

==סוגים==
במשפחה זו היו רק 3 סוגים, אך ישנם חוקרים המשייכים הנה יצורים נוספים:
*קואלורוס (Coelurus)
*טייניקולגראוס (Tanycolagreus)
*אורניתולסט (Ornitholestes)

== קישורים חיצוניים ==

*
קטגוריה:בעלי חיים שתוארו ב-1881
קטגוריה:טקסונים שתוארו בידי עותניאל צ'ארלס מארש
קטגוריה:טקסונים שהתפתחו ביורה עליון
פרוצרטוזאוריים

איור של [[גואלונג.]]
פרוצרטוזאוריים (שם מדעי: Proceratosauridae) היא משפחה של דינוזאורים טורפים מקבוצת תרופודה שחיו בתקופות יורה תיכון עד קרטיקון עליון לפני 175-125 מיליון שנה.

יצורים אלה היו מאבותיו של הטירנוזאורוס רקס הענקי אך הם היו קטנים בהרבה וזריזים יותר. הייתה להם ציצה בולטת על ראשם והיו להם לסתות חזקות מלאות שיניים חדות. ייתכן שהיו ציידים חברתיים או שהיו אוכלי נבלות.

ע"פ מחקרים מאוחרים מעריכים שלדינוזאורים אלה היו מכוסי נוצות.

==סוגים==
*גואלונג (Guanlong)
* Kileskus
*פרוצרטוזאורוס (Proceratosaurus)
*סינוטירנוס (Sinotyrannus)
*ג'ורטירנט (Juratyrant)
*סטוקסוזאורוס (Stokesosaurus)
*דילונג (Dilong)
*יוטירנוס (Yutyrannus)

חלק מהסוגים הועברו למשפחה סטוקסוזאוריים (Stokesosauridae).

==קישורים חיצוניים==

*
יחסי הפיליפינים–נאורו

יחסי הפיליפינים–נאורו הם היחסים הדו-צדדיים בין רפובליקת הפיליפינים לבין רפובליקת נאורו.

היחסים הדיפלומטים בין שתי המדינות כוננו ב-19 בפברואר 1968.

==יחסים כלכליים==
באמצעות חברת "נאורו פוספט רויאלטיס טראסט", נאורו השקיעה בפיליפינים ובנתה את "מלון מנילה פסיפיק סטאר", אם כי המלון סבל מהפסדים כבדים. הפיליפינים ונאורו עשו מיזם משותף בתעשיית הפוספטים. כ-35 מיליון דולר הושקעו במיזם המשותף, אך לבסוף המיזם סבל מהפסדים בהיקף של כ-1.2 מיליארד דולר.

==ביקורים מדיניים==

נשיא נאורו האמר דה רובורט, ערך ביקור בפיליפינים. ביקורו הרשמי הראשון היה בין התאריכים 22–23 בנובמבר 1978. מאוחר יותר הוא ערך את ביקורו השני והשלישי בפיליפינים ב-1 במאי וב-29 באוגוסט 1980. דה רובורט שוחח עם נשיא פיליפיני פרדיננד מרקוס בביקורו השני על שיתוף פעולה בין נאורו והפיליפינים בתחומי החקלאות, הדיג והדיור. ביקורו השלישי ב-29 באוגוסט הוא ניהל מגעים להסכם על אספקת פוספטים גולמיים אשר נאמד בשווי של 20 מיליון דולר באותה העת במשך עשר השנים הבאות.

==מגעים בין שתי המדינות על רכישת אי==
במהלך כהונתו של נשיא נאורו האמר דה רובורט, נאורו ניהלה משא ומתן עם מדינות רבות באוקיינוס השקט כדי לקנות אי עבור אזרחיה על מנת "להמשיך הלאה" כאשר הפוספטים במדינה ייגמרו. אחת המדינות שניהלה עם נאורו מגעים הייתה הפיליפינים.

==יחסים דיפלומטים==
הפיליפינים מקיימת קשרים עם נאורו באמצעות שגרירותה בקנברה שבאוסטרליה.

==ראו גם==
* יחסי ישראל–נאורו

==קישורים חיצוניים==

==הערות שוליים==
1948 בצרפת

שנת 1948 בצרפת הייתה השנה בה ציינה צרפת 961 שנות לאום.

== הנהגה ==
* נשיא צרפת: ונסן אוריו
* ראש ממשלת צרפת: עד 24 ביולי רובר שומאן, עד 2 בספטמבר אנדרה מארי, עד 11 בספטמבר רובר שומאן והחל מ-11 בספטמבר הנרי קוויל.

== אירועים ==
* 17 במרץ - אמנת בריסל נחתמת בין בלגיה, צרפת, לוקסמבורג, הולנד והממלכה המאוחדת במטרה למנוע התחמשות גרעינית אפשרית.
* 5 בספטמבר - רובר שומאן מתמנה לראש ממשלת צרפת. 

== ספורט ==
* 30 ביוני - מתחיל הטור דה פראנס.
* 25 ביולי - מסתיים הטור דה פראנס עם זכיית ג'ינו ברטלי מאיטליה.

== נולדו ==
* 17 בפברואר - פיליפ חורסנד, שחקן (נפטר ב-2008).

* 10 במרץ - ז'אן פייר אדמס, כדורגלן. 

* 11 במרץ - דומיניק סנדה, שחקנית.
* 9 באפריל - ברנאר-מארי קולטס, מחזאי, במאי וסופר (נפטר ב-1989).

* 30 ביולי - ז'אן רנו, שחקן.
* 3 באוגוסט - ז'אן-פייר רפרן, ראש ממשלת צרפת לשעבר. 
* 8 באוקטובר - קלוד ז'אד, שחקנית (נפטר ב-2006).
* 27 בדצמבר - ז'ראר דפארדיה, שחקן. 

== נפטרו ==
(קטגוריה:צרפתים שנפטרו ב-1948)
* 7 בינואר - ז'אן-בפטיסט שאבוט, כומר (נולד ב-1860).
* 15 בינואר - הנרי אלקסנדרס דסלנדרס, אסטרונום (נולד ב-1853).
* 12 במרץ - אנטואן לקרואה, מינרלוג וגאולוג צרפתי (נולד ב-1863).
* 5 ביולי - ז'ורז' ברנאנוס, סופר (נולד ב-1888).
* 11 באוקטובר - אנדרי בלוך, מתמטיקאי (נולד ב-1893).

==קישורים חיצוניים==

*
קטגוריה:1948 לפי מדינות
סוליטריאו

מכתב מ[[טנג'יר בשפת חכיתיה שנכתב ב-1832 בסוליטריאו]]
דוגמאות של אותיות האלף-בית בכתב סוליטריאו. איסטנבול, ראשית המאה ה-20.<ref>[[דב הכהן, "[https://www.academia.edu/39714889/Sources_Etymology_and_Usage_of_the_Term_Soletreo_the_Cursive_Form_of_Sephardic_Writing_%D7%94%D7%A1%D7%95%D6%B9%D7%9C%D6%B5%D7%99%D7%98%D6%B0%D7%A8%D6%B5%D7%99%D7%90%D7%95%D6%B9_%D7%A9%D7%99%D7%9E%D7%95%D7%A9%D7%99%D7%95_%D7%95%D7%92%D7%9C%D7%92%D7%95%D7%9C%D7%99%D7%95 הסוֹלֵיטְרֵיאוֹ, שימושיו וגלגוליו]", מסורות, יט-כ (2019), עמ' 54.</ref>]]
סוֹלִיטְרֵיאוֹ וגם סוֹלִיטְרֵיוֹ (בלאדינו באותיות לטיניות: Solitreo; מכונה גם כתב "חצי קולמוס" או "כתב ספרדי") הוא סוג של כתב מחובר ליגטורי של אלפבית עברי שהיה בשימוש בקרב קהילות ספרדיות באזור הבלקנים, אסיה הקטנה, הלבנט וצפון אפריקה.

השימוש בכתב זה קדם לשימוש בכתב עברי רהוט והתבצע בשני אפיקים שונים: בקהילות דוברות לאדינו היה הסוליטריאו כתב היד הסטנדרטי לטקסטים בתחומים שונים, ואילו בטקסטים מודפסים נעשה שימוש בכתב רש"י; במדינות המגרב ובאזור הלבנט נעשה שימוש בסוליטריאו לכתיבת טקסטים בעברית ובערבית יהודית בניבים מקומיים כגון החכיתיה במרוקו הספרדית וה"מעאלק" או ה"מעארק" אצל, למשל, יהודי לוב ויהודי תוניסיה.

עם תחיית השפה העברית, הכתב שהתקבע היה הכתב האשכנזי. במהרה הכתב נפוץ גם בקהילות הספרדיות, והשימוש בסוליטריאו התמעט. במהלך השואה חרבו קהילות ספרדיות רבות. בהמשך, הוקמה מדינת ישראל ושארית הפליטה עלתה אליה. וכך, השימוש בסוליטריאו כמעט ופסק. רק רבנים יחידים, כרב כדורי, וכהרב מאיר מאזוז עדיין משתמשים בכתב זה וקהילות בודדות כדוגמת ישיבת <nowiki></nowiki>כסא רחמים<nowiki></nowiki> ומוסדותיה עדיין משתמשים בכתב זה.

ב-2012 בוצע באוניברסיטת סטנפורד פרויקט דיגיטציה של מסמכים ובכללם רשימות משלהי המאה ה-19 אשר נכתבו בסוליטריאו על ידי סוחרים יהודים מסלוניקי. מאגר זה איפשר את העמקת המחקר על סוג כתב זה.
איגרת בכתב "חצי קולמוס" ששלח הרב [[שמעון ועקנין לרב שלמה בן חמו]]
==קישורים חיצוניים==

* דב הכהן, "[https://www.academia.edu/39714889/Sources_Etymology_and_Usage_of_the_Term_Soletreo_the_Cursive_Form_of_Sephardic_Writing_%D7%94%D7%A1%D7%95%D6%B9%D7%9C%D6%B5%D7%99%D7%98%D6%B0%D7%A8%D6%B5%D7%99%D7%90%D7%95%D6%B9_%D7%A9%D7%99%D7%9E%D7%95%D7%A9%D7%99%D7%95_%D7%95%D7%92%D7%9C%D7%92%D7%95%D7%9C%D7%99%D7%95 הסוֹלֵיטְרֵיאוֹ, שימושיו וגלגוליו]", מסורות, יט-כ (2019), עמ' 49–68.

* [http://www.sup.org/ladino/ A Jewish Voice from Ottoman Salonica], באתר אוניברסיטת סטנפורד 
* [https://jewishstudies.washington.edu/sephardic-studies/how-to-write-soletreo-ladino-alphabet-with-david-bunis/ Learn How to Write Soletreo], באתר אוניברסיטת וושינגטון 
* 
* [https://web.archive.org/web/20220715202623/http://arad.mscc.huji.ac.il/dissertations/W/JMS/9920568069503701.pdf מעלק (חצי-קולמוס), תיעוד ורפלקסיה תרבותית על כתב עברי רהוט], יעל ברוך

==הערות שוליים==

קטגוריה:לאדינו
קטגוריה:ערבית יהודית
קטגוריה:קליגרפיה
קטגוריה:גופנים עבריים
מרכבת היהלום

"מרכבת היהלום: פרשה אתנוגרפית" (ברוסית: Алмазная колесница) הוא ספר מאת בוריס אקונין, הספר העשירי בסדרת הרפתקאותיו של אראסט פנדורין, הכוללת שני כרכים. אחד מהם מספר את סיפורו באופן כרונולוגי עקבי (האירועים שאחרי "מאהב המוות") בתקופת מלחמת רוסיה–יפן, שהתרחשה בשנים 1904–1905. השני על האירועים שהתרחשו בין הספרים "לווייתן" ו"מות אכילס". הספר מורכב משתי יצירות — הנובלה "לוכד השפיריות" והרומן "בין השורות". בדומה לסיפוריו הקודמים, אקונין מפליג אחורה בזמן, אל הקיסרות הרוסית בימי מלחמת רוסיה־יפן. פנדורין, גיבור הסיפור, מופקד על הגנת המסילה הטרנס־סיבירית, עורק התחבורה היחיד והפגיע של רוסיה אל החזית המדממת שבמזרח הרחוק ובכך גם על הגנת המולדת. 

אקונין תכנן את הסדרה כמחווה לכל סוגי הז'אנר הבלשי, כשכל רומן הוא ז'אנר בלשי חדש. ספר זה מתאר את הייחוד האתני והמאפיינים של היפנים ולכן מכיל את תת-הכותרת "פרשה אתנוגרפית".
== תוכן ==
=== חלק 1. "לוכד השפיריות" ===
עלילת הכרך הראשון מתחילה בשנת 1905, בפגישה עם קפטן המטה ריבניקוב. בעיצומה של מלחמת רוסיה–יפן, רשת סוכני ריגול יפניים פועלת בהצלחה רבה ברוסיה, אך בדרך להשגת מטרתם הם נאבקים בבלש המנוסה, אראסט פטרוביץ' פנדורין. הכרך הראשון מסודר בצורת הייקו — כל אחד משלושת הפרקים מחולק למקטעים (שנקראים הברות), מספרם תואם את מספר ההברות בשורות של הייקו ולהם שמות מתאימים.

בנוסף, מן הכרך הראשון, אנו לומדים על גורלן של הדמויות אנדלונג ואפנסיי זיוקין (שהופיעו לראשונה בספר "הכתרה"), הראשון התמנה לקפטן ספינת מלחמה, והשני עזב את שירות הארמון והפך לקצין בצי. שני הגיבורים נהרגו במהלך קרב צושימה.

=== חלק 2. "בין השורות" ===
הכרך השני לוקח אותנו ליפן בשנת 1878. זהו סיפור אהבתו של הדיפלומט הצעיר אראסט פנדורין והיפהפייה המהממת מידורי (הידועה גם בכינוי או-יומי, שפירושו "יומי") — אהבה זו שינתה את חייו.

אנו למדים אודות התככים המרכזיים בחייו הפרטיים של פנדורין, כמו גם על או-יומי, שאהבה אותו אהבת אמת ואף התעברה ממנו, בן שהפך מאוחר יותר למרגל יפני - אותו ריבניקוב, מהחלק הראשון של הסיפור.

בחלק זה אראסט פטרוביץ' פוגש את מסאהירו שיבאטה (מאסה) — מי שהיה חבר בכנופיית יאקוזה ועתיד להיות למשרתו הנאמן וחברו הטוב ביותר. אירועי החלק השני מתרחשים בעיר יוקוהמה ומופיעים בו אישים היסטוריים אמיתיים כדוגמת השר אוקובו ולוחמי השינובי האגדיים.

==קישורים חיצוניים==
*[https://e.walla.co.il/item/2936758 עשר בסולם פנדורין: "מרכבת היהלום" הוא אחד הספרים הטובים בתולדות הסדרה המצליחה]
*[https://www.haaretz.co.il/literature/prose/.premium-1.2844822 בוריס אקונין מוביל אותנו אל החצר האחורית של יפן]
*[http://www.ybook.co.il/book/6639/מרכבת-היהלום מרכבת היהלום] באתר ידיעות ספרים
*[http://www.booksintheattic.co.il/book.php?book_id=3627002 מרכבת היהלום] באתר ספרי עליית הגג
*[http://www.lib.ru/RUSS_DETEKTIW/BAKUNIN/kolesnica.txt הטקסט המלא] בשפת המקור
* 

==הערות שוליים==

קטגוריה:ספרי בוריס אקונין
קטגוריה:ספרי 2003
קטגוריה:ספרי ידיעות ספרים
קטגוריה:מלחמת רוסיה–יפן בתרבות
אהוב המוות

אהוב מוות (ברוסית: Любовник смерти) הוא ספר מאת בוריס אקונין, שראה אור ברוסיה בשנת 2001, התשיעי בסדרת הספרים אודות אראסט פנדורין. הספר ראה אור בעברית בשנת 2013.

אירועי הספר מתרחשים במקביל לאירועי הספר הקודם בסדרה, "אהובת המוות". בספר זה המחבר מתאר אירועים בסגנון צ'ארלס דיקנס: הרפתקאות וחיפוש מטמון ולכן נושא את תת-הכותרת "פרשה נוסח דיקנס".
==תקציר עלילת הספר ==
ברוכים הבאים למוסקבה, שנת 1900. זמן חילופי המאה. הכירו נא את 'מוות': עלמה עם יופי עוצר נשימה. יש לה למוות תכונה משונה על גבול המיסטי: כל מאהביה מוצאים במהרה את מותם. הייתם יכולים לחשוב שאימת המוות תרתיע את הגברים הרוסיים מלהתחיל עם מוות, אבל זה אומר שאתם לא מכירים רוסים. בטח לא את אלו של המאה ה-19, שם אהבה חסרת גבולות עומדת בערך מעל כל ערך אחר בעולם. אחד המאהבים שמוות סוחפת הוא החבר הנוכחי שלה: הנסיך. ראש אחת מכנופיות הפשע האכזריות של מוסקבה. מאהב נוסף הוא סנקה; נער יתום מהיר מחשבה ושאפתן. סנקה הוא אחד מתושבי חיטרובקה, שכונת הפשע הקשוחה ביותר במוסקבה. הוא גם הדמות הראשית בסיפור ודרך עיניו מתגלגלת תעלומת פשע של מעמד הפועלים המוסקבאי של המאה ה-19.

מוות הוא הכינוי של הגיבורה של הרומן. כינוי שניתן לה, כאמור, בגלל מותו של כל אחד מבני זוגה לשעבר. סנקה סקוריקוב מרובע חיטרובקה, הידוע לשמצה במוסקבה, רוצה לתפוס את תשומת לבה ונכנס לסדרה של הרפתקאות, שבסופו של דבר, מובילות אותו אל אראסט פנדורין. סנקה מעורב במלחמת כנופיות, חודר לכנופייתו של הנסיך, שגר עם מוות. אחר כך הוא מראה לה אהדה ואפילו מפתה אותה. הנסיך, ששומע על זה, מאיים להרוג אותו. סנקה נמלט מהחבורה ונכנס למסתור. אבל זמן קצר לפני כן, מוות מורה למצוא פקיד ולתת לו פתק, בעוד היא עצמה גרה במרתף. עם זאת, סנקה מוצא רק את משפחתו הנרצחת של הפקיד, בעוד הפקיד מתבוסס בדמו, רואה בסנקה דמות בן ומוריש לו את אוצרו ששוכב במרתף. שם סנקה מוצא מטילי כסף בני 200 שנה בכמויות גדולות ומוכר חלק מהם. פנדורין נרתם לעזור כדי למנוע את נקמת הנסיך בעודו חוקר את רצח הפקיד ומשפחתו.

בתהליך החקירה פנדורין, סנקה ומוות עובדים יחד כדי לחשוף את האמת, הם מצליחים למשוך את החשודים למרתף ולכלוא אותם כאשר כל העבריינים נענשים. אך המוות לא שרדה וסנקה נסער מאוד. למרות זאת, הוא כעת מחזיק בעושר רב וקשרים שימושיים — אראסט פטרוביץ' מטפל בצעיר ודואג לו דאגה אבהית ועוזר לו לעלות חזרה אל הדרך הנכונה.

== קישורים חיצוניים ==
* [https://web.archive.org/web/20090130043136/http://zakharov.ru/index.php?option=com_books&task=book_details&book_id=12&Itemid=56 ב. אקונין. אהוב המוות. — באתר הוצאת "זכרוב"]
* [http://www.lib.ru/RUSS_DETEKTIW/BAKUNIN/ak12.txt הטקסט המלא] 
* [http://thrillercritic.blogspot.co.il/2014/06/9.html ביקורת] בבלוג "איזה מתח..."

==הערות שוליים==

קטגוריה:ספרי 2001
קטגוריה:ספרי בוריס אקונין
קטגוריה:ספרי ידיעות ספרים